**РЕПУБЛИКА СРБИЈА – ОПШТИНА РАЧА**

**СКУПШТИНА ОПШТИНЕ**

**Број: 020-64/2022-I-01**

**Дана: 28.10.2022. године**

На основу члана 38. став 2. Закона о јавним предузећима (''Службени гласник Републике Србије'', број 15/16 и 88/2019) и члана 40. става 1. тачке 12) Статута општине Рача („Сл. гласник општине Рача“, бр. 3/2019), Скупштина општине Рача, на предлог Општинског већа општине Рача, на својој седнци одржаној 28.10.2022. године, донела је:

**О Д Л У К У**

**о спровођењу јавног конкурса за избор директора**

**Јавног предузећа за управљање и развој инфраструктурних објеката Рача**

**1.** Покреће се поступак за избор директора Јавног предузећа за управљање и развој инфраструктурних објеката Рача, са седиштем у Рачи, ул. Карађорђева бр.48.

**2.** Поступак из тачке 1. ове одлуке спроводи Комисија за спровођење конкурса за избор директора јавних предузећа чији је оснивач општина Рача ( у даљем тексту: Комисија), на основу Огласа о јавном конкурсу за избор директора Јавног предузећа за управљање и развој инфраструктурних објеката Рача, у складу са Законом о јавним предузећима (''Службени гласник Републике Србије'', број 15/16 и 88/2019) и Уредбом о мерилимима за именовање директора јавног предузећа ( ''Службени гласник РС'', број 65/16).

**3.** Огласом о јавном конкурсу, који је саставни део ове одлуке, наведени су услови за именовање директора утврђени Законом о јавним предузећима и оснивачким актом Јавног предузећа.

**4.** Оглас о јавном конкурсу објавиће се у ''Службеном гласнику Републике Србије'', ''Службеном гласнику општине Рача'', дневним новинама које се дистрибуирају на целој територији Републике Србије и на интернет страници општине Рача.

**5.** Ова Одлука ступа на снагу осмог дана од дана објављивања у „Службеном гласнику општине Рача“.

**6.** Ову одлуку објавити у ''Службеном гласнику општине Рача''.

**О б р а з л о ж е њ е**

 Правни основ за доношење Одлуке о спровођењу јавног конкурса за избор директора Јавног предузећа за управљање и развој инфраструктурних објеката Рача ( у даљем тексту: Одлуке) садржан је у одредбама члана 38. став 2. Закона о јавним предузећима ( ''Службени гласник Републике Србије'', број 15/16 и 88/2019) и члана 40. став 1. тачка 12) Статута оптшине Рача (''Службени гласник општине Рача'', број 3/2019) којима је прописано да Скупштина општине доноси одлуку о спровођењу јавног конкурса за избор директора јавног предузећа чији је оснивач и да је Скупштина надлежна да именује директора јавног предузећа чији је оснивач.

 Разлог за доношење ове одлуке садржан је у потреби спровођења процедуре избора директора Јавног предузећа за управљање и развој инфраструктурних објеката Рача.

Поступак избора директора спровешће Комисија за спровођење конкурса за избор директора јавних предузећа чији је оснивач општина Рача.

 Саставни део ове одлуке је текст Огласа о јавном конкурсу за избор директора Јавног предузећа за управљање и развој инфраструктурних објеката Рача.

 Оглас јавног конкурса објавиће се у''Службеном гласнику РС'', ''Службеном гласнику општине Рача'', дневним новинама које се дистрибуирају на целој територији Републике и на интернет страници општине Рача.

 Председник

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Доставити:**

**1. Јавном предузећу за управљање и развој инфраструктурних објеката Рача;**

**2. Председнику Комисије за за спровођење конкурса за избор директора јавних предузећа чији је оснивач општина Рача;**

**3. Архиви.**

Скупштина општине Рача, на основу члана 36. став 3. и члана 37. Закона о јавним предузећима („Службени гласник Републике Србије”, број 15/16 и 88/2019), објављује:

**ОГЛАС**

**о јавном конкурсу за избор директора**

**Јавног предузећа за управљање и развој инфраструктурних објеката Рача**

**1.** Расписује се јавни конкурс за избор директора Јавног предузећа за управљање и развој инфраструктурних објеката Рача, чији је оснивач општина Рача, ради именовања на период од четири године.

**2.** **Подаци о јавном предузећу:**

Јавно предузеће послује под пословним именом - Јавно предузећe за управљање и развој инфраструктурних објеката Рача.

Седиште: Рача, ул. Карађорђева, број 48

Матични број: 21279579

ПИБ: 109983043

Пословање Јавног предузећа уређено је Одлуком о оснивању Јавног предузећа за управљање и развој инфраструктурних објеката Рача ( ''Службени гласник општине Рача'', број 38/16 и 1/18).

Претежна делатност Јавног предузећа је:

**71.12 Инжењерске делатности и техничко саветовање.**

**3. Јавни конкурс се спроводи за радно место:**

Директор Јавног предузећа за управљање и развој инфраструктурних објеката Рача.

Директор се именује на период од четири године.

**4. Услови за именовање директора Јавног предузећа :**

Кандидат за избор, односно именовање директора Јавног предузећа за управљање и развој инфраструктурних објеката Рача мора испунити следеће услове:

- да је пунолетно и пословно способно лице;

- да има стечено високо образовање на основним студијама у трајању од најмање четири године, односно на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама;

- да има најмање пет година радног искуства на пословима за које се захтева високо образовање из алинеје 2. ове тачке;

- да има најмање три године радног искуства на пословима који су повезани са пословима

Јавног предузећа;

- да познаје област корпоративног управљања;

- да има радно искуство у организовању рада и вођењу послова;

- да није члан органа политичке странке, односно да му је одређено мировање у вршењу функције у органу политичке странке;

- да није осуђивано на казну затвора од најмање шест месеци;

- да му нису изречене мере безбедности у складу са законом којим се уређују кривична дела, и то:

 а) обавезно психијатријско лечење и чување у здравственој установи;

 б) обавезно психијатријско лечење на слободи;

 в) обавезно лечење наркомана;

 г) обавезно лечење алкохоличара;

 д) забрана вршења позива, делатности и дужности.

5. **Стручна оспособљеност, знања и вештине** кандидата оцењују се у изборном поступку увидом у податке из пријаве и доказе поднете уз пријаву на јавни конкурс, писаном и усменом провером, односно на други одговарајући начин сходно потребама рада Јавног предузећа, у складу са Законом којим се уређује правни положај јавних предузећа и Уредбом о мерилима за именовање директора јавног предузећа („Службени гласник РС”, бр. 65/16).

**6. Место рада**: Рача, на адреси седишта Јавног предузећа.

**7. Рок за подношење пријава**: 30 дана од дана објављивања овог јавног конкурса у „Службеном гласнику РС“.

**8. Пријава на јавни конкурс садржи**: име и презиме кандидата, датум и место рођења, адресу становања, број телефона, e-mail адресу, податке о образовању, податке о врсти и дужини радног искуства, податке о познавању корпоративног управљања и податке о посебним областима знања,

Уз пријаву са личном и радном биографијом (са навођењем на којим пословима, са којом стручном спремом и у ком периоду је стечено радно искуство до подношења пријава ) прилажу се докази о испуњености услова у оригиналу или овереној фотокопији, и то:

- Извод из матичне књиге рођених ( издат у складу са Законом о матичним књигама),

- Уверење о пословној способности (издато од стране надлежног центра за социјални рад),

- Уверење о држављанству РС (не старије од шест месеци у односу на дан објављивања јавног конкурса у ''Службеном гласнику РС“),

- Диплома о стручној спреми,

- Исправе којима се доказује радно искуство (потврде или други акти из којих се доказује најмање пет година радног искуства на пословима за које се захтева високо образовање),

- Исправе којима се доказује радно искуство на пословима који су повезани са пословима јавног предузећа (потврде или други акти из којих се доказује да лице има најмање три године радног искуства на пословима који су повезани са пословима Јавног предузећа, са краћим описом послова које је обављао до подношења пријава.),

- Исправе којима се доказује радно искуство у организовању рада и вођењу послова (потврде или други акти из којих се доказује да лице има радно искуство у организовању рада и вођењу послова),

- Изјава кандидата дата под кривичном и материјалном одговорношћу да није члан органа политичке странке, односно да му је одређено мировање у вршењу функције у органу политичке странке,

- уверење надлежног органа да лице није осуђивано на казну затвора од најмање шест месеци и уверење надлежног органа да му нису изречене мере безбедности у складу са законом којим се уређују кривична дела, и то:

 a) обавезно психијатријско лечење и чување у здравственој установи;

 б) обавезно психијатријско лечење на слободи;

 в) обавезно лечење наркомана,

 г) обавезно лечење алкохоличара;

 д) забрана вршења позива, делатности и дужности

Неблаговеремене, неразумљиве и пријаве уз које нису приложени сви потребни докази, Комисија ће одбацити закључком против кога није допуштена посебна жалба.

**9. Адреса на коју се подносе пријаве:** Пријава на јавни конкурс са документацијом и доказима подноси се у запечаћеној коверти, препорученом пошиљком путем поште или лично преко пријемне канцеларије органа Општине Рача, Комисији за спровођење конкурса за избор директора јавних предузећа чији је оснивач општина Рача**,** на адресу:

**„СКУПШТИНА ОПШТИНЕ РАЧА**

**Комисији за спровођење конкурса за избор директора јавних предузећа чији је оснивач општина Рача, са назнаком:**

**„Пријава на јавни конкурс – НЕ ОТВАРАЈ“**

**Ул. Карађорђева, број 48**

**34210 Рача“**

**10. Лице задужено за давање обавештења** о јавном конкурсу је Јелена Стевановић, радник ОУ општине Рача, e-maii adresa: jelena.stevanovic@raca.rs, телефон број 069 808-4019, сваког радног дана од 8 до 14:30 часова.